**0042**

**Менің үйім мінажат ететін үй деп аталатын болады!**

***«Оларға: «Киелі жазбаларда: «Менің (киелі) үйім мінажат ететін үй деп аталатын болады!» делінген. Бірақ сендер оны «қарақшылар ордасына» айналдырғансыңдар!» — деп қатаң ескертті.»***

***(Матай 21:13)***

«Кешіріңіз, бағушы, қауым мүшелері қашан мінажат етуге жиналады?» - деп, мен, әдетте басқа қауымдарға барғанда осындай сұрақ қоямын. Маған жиі: «Біздің мүшелеріміз әр алтыншы сенбі сайын таңертен мінажатқа жиналады» немесе «Бізде әр бейсенбі сайын кездесіп, мінажат ететін әйелдер тобы бар» - деп жауап қайтарады. Осындай жауаптардан кейін мен өзімді бір орынсыз, мысалы: «Алтын тістеріңізді қою үшін қанша ақша жұмсадыңыз?» -деген секілді сұрақ қойғандай сезіне бастаймын.

Мен бағушыларды кінәлап тұрған жоқпын. Біздің көпшілігіміз мінажаттың күшіне қатты сенеміз, және мен, олардың өздері жеке мінажат ететіндердеріне сенімдімін. Бірақ олардың көбісі мінажат жиналысы мен жерлеу рәсімінің ортақ бір ұқсастығы бар деп есептейді, ол ұқсастық мынау: оларға әдетте аз ғана адам қатысады және мұндай жиналыстар аяқталған кезде барлығы қуанады.

Иса, ғибадатхананы жергілікті сауда орталығына айналдырған адамдарға қарсы сөйлегенде, ол ашық түрде былай деді: «Оларға: «Киелі жазбаларда: «Менің (киелі) үйім мінажат ететін үй деп аталатын болады!» делінген. Бірақ сендер оны «қарақшылар ордасына» айналдырғансыңдар!» — деп қатаң ескертті.» (Матай 21:13)

Исаның осы сөзі қазіргі қауымдардың рухани өмірін өлшейтін үлгісі болып табылады ма? Қауымдар мінажат ететін үйлер болулары керек емес пе? Мінажат – бұл сенушілер жиналысының айырым белгісі болуы керек емес пе?

Неліктен мінажат тек қана мінбе артында тұратын уағыздаушылар және мадақтау қызметін атқаратын адамдардың кәсіби риторикасына айналып, ал біздің күнделікті өмірімізден алшақ болып кетті?

Қауымдарда жалпы мінажаттың болмауы мен оған қатысатын адамдардың рухани әлсіздігі арасында қандай байланыс бар? Бірде Рим папасы, Фома Аквинскийге Ватикандағы қойманы көрсетеді. Рим папасы: «Ал, Фома, енді, осыдан кейін, бізде алтын мен күміс жоқ деп ешкімде айта алмайды», - деді.

«Иә, - деп жауап берді Фома, - бірақ енді біз де «Исаның атымен орныңнан тұр да, жүре бер» деп айта алмаймыз.

Әрине, мінажат пен оның күші арасындағы байланыс барлық қауымдарда жоғалған жоқ. Ояныш бар жерде, міндетті түрде мінажат ететін адамдардың бар болатындығын байқауға болады.